Rikunarita-ORG/Wikinium huggingface dataset:
# Κόκκινα τριαντάφυλλα για μένα (θεατρικό έργο)

Κόκκινα Τριαντάφυλλα για Μένα| Ο Σον Ο'Κέισι (1880 – 1964) |
| Συγγραφέας | Σον Ο'Κέισι |
| Τίτλος | Red Roses for Me |
| Γλώσσα | Αγγλικά |
| Ημερομηνία δημοσίευσης | 1942 |
| Μορφή | θεατρικό έργο |
| Τόπος | Δουβλίνο |
| δεδομένα () |

Κόκκινα τριαντάφυλλα για μένα (αγγλικός τίτλος: *Red Roses for Me*) είναι ημιαυτοβιογραφικό θεατρικό έργο σε τέσσερις πράξεις του Ιρλανδού συγγραφέα Σον Ο'Κέισι που παίχτηκε στο θέατρο Ολύμπια του Δουβλίνου το 1943. Η ιστορία διαδραματίζεται με φόντο την απεργία σιδηροδρομικών στο Δουβλίνο το 1913 (από τον Αύγουστο 1913 έως τον Ιανουάριο 1914) με στόχο τη βελτίωση των συνθηκών εργασίας και την παραχώρηση συνδικαλιστικού δικαιώματος, γεγονότα στα οποία ο ίδιος ο συγγραφέας είχε συμμετάσχει. Εκτός από την εργατική διαμάχη, παρουσιάζεται επίσης και η θρησκευτική διαμάχη και η ένταση μεταξύ καθολικών και προτεσταντών.

## Υπόθεση

Δουβλίνο, 1913. Ο Αγιάμον Μπρέιντον είναι ένας νεαρός εργάτης σε σιδηροδρομικές εγκαταστάσεις που συμμετέχει στην απεργία για αύξηση μισθών - ένα επιπλέον σελίνι την εβδομάδα. Ζει με τη μητέρα του σε μια φτωχή περιοχή του Δουβλίνου και έχει δεσμό με τη νεαρή καθολική Σίλα Μορνήν. Η κυρία Μπρέιντον δεν εγκρίνει τη σχέση γιατί οι Μπρέιντον είναι προτεστάντες και υπάρχει ένταση μεταξύ των δύο θρησκευτικών ομάδων. Προσπαθεί επίσης να πείσει τον γιο της να μείνει μακριά από την απεργία, ανησυχώντας ότι θα σκοτωθεί.

Ο Αγιάμον λατρεύει τη μουσική, το διάβασμα, τις τέχνες, το θέατρο, παρουσιάζεται να κάνει πρόβες στον *Ριχάρδο Γ'*. Τον επισκέπτεται η αγαπημένη του Σίλα, η οποία υφίσταται τις αντιρρήσεις των καθολικών γονιών της για το ότι αγαπά έναν προτεστάντη, και τον παρακαλεί να αφιερώνει λιγότερο χρόνο στην απεργία. Έρχεται η είδηση ότι η απεργία θα συνεχιστεί, παρά τις προειδοποιήσεις του ιερέα Κλίντον για την πιθανή αντίδραση των αρχών. Η Σίλα μαθαίνει ότι αν ο Αγιάμον προδώσει τους συναδέλφους του απεργούς, θα προαχθεί σε εργοδηγό. Τον παρακαλεί να εγκαταλείψει την απεργία και να δεχτεί αυτή την προσφορά για να μπορέσουν να παντρευτούν, εκείνος την απορρίπτει θυμωμένος.

Σε μια συγκέντρωση, ο Αγιάμον κάνει μια δημόσια ομιλία, εμψυχώνει τους εργάτες επικαλούμενος τους αρχαίους Κέλτες ήρωες και παρουσιάζει ένα όραμα για ένα χρυσό μέλλον: λέει ότι το γκρίζο Δουβλίνο μπορεί να γίνει ξανά μια μεγάλη πόλη εάν οι άνθρωποι ενωθούν, αγκαλιάσουν την κελτική κληρονομιά τους και αγωνιστούν σωστά. Η απεργιακή συγκέντρωση διαλύεται από την αστυνομία και ο Αγιάμον πυροβολείται και σκοτώνεται. Τον τιμούν ως μάρτυρα και η Σίλα βάζει κόκκινα τριαντάφυλλα στο πτώμα του, αναγνωρίζοντας ότι «Ίσως είδε στο σελίνι το σχήμα του νέου κόσμου».

## Μετάφραση στα ελληνικά

* *Κόκκινα τριαντάφυλλα για μένα,* μτφ. Παύλος Μάτεσις, εκδ. Δωδώνη, 1978

## Θεατρικές παραγωγές

Το έργο *Κόκκινα τριαντάφυλλα για μένα* ανέβηκε το 1974 στην μετάφραση του Παύλου Μάτεσι, σκηνοθετημένο από τον Κώστα Μπάκα, από τον θίασο του Κώστα Καρρά στο Θέατρο Αλάμπρα.

## Παραπομπές
# Αμερικανική Ακαδημία Κινηματογραφικών Τεχνών και Επιστημών

Αμερικανική Ακαδημία Κινηματογραφικών Τεχνών και Επιστημών| Academy of Motion Picture Arts and Sciences |
|  |
| Συντομογραφία | AMPAS |
| Ίδρυση | 11 Μαΐου 1927 (1927--5-11) |
| Ιδρυτής | Richard Barthelmess, Jack Holt, Κόνραντ Νάγκελ, Μίλτον Σιλς, Ντάγκλας Φέρμπανκς, Χάρολντ Λόιντ, Μαίρη Πίκφορντ, Σέσιλ Ντε Μιλ, Φρανκ Λόιντ, Henry King, Fred Niblo, Τζον Μ. Στολ, Raoul Walsh, Charles Christie, Sid Grauman, Τζέσι Λάσκι, M. C. Levee, Louis B. Mayer, Joseph M. Schenck, Έρβιν Θάλμπεργκ, Harry Warner, Τζακ Γουόρνερ, Harry Rapf, Joseph A. Ball, Σέντρικ Γκίμπονς, Roy Pomeroy, Joseph Farnham, Benjamin Glazer, Jeanie MacPherson, Μπες Μέρεντιθ, Carey Wilson και Frank E. Woods |
| Ίδρυση σε | Καλιφόρνια |
| Τύπος | Επαγγελματική τιμητική οργάνωση |
| ΑΦΜ  | 95-0473280 |
| Έδρα | Μπέβερλι Χιλς, Ηνωμένες Πολιτείες Αμερικής |
| Μέλη | 9.921 (2020) |
| Έσοδα | $147,889,867 (2019) |
| Εξοδα | $103,813,370 (2019) |
| Προσωπικό | 255 (2018) |
| Εθελοντές | 632 (2018) |
| Ιστότοπος | www.oscars.org |
| δεδομένα () |

Η **Αμερικανική Ακαδημία Κινηματογραφικών Τεχνών και Επιστημών** (αγγλικά: Academy of Motion Picture Arts and Sciences‎‎, συντομογραφία: AMPAS) ιδρύθηκε στις 11 Μαΐου 1927 στην Καλιφόρνια, και είναι μια επαγγελματική τιμητική οργάνωση που αφιερώνεται στην πρόοδο των τεχνών και των επιστημών των κινηματογραφικών ταινιών. Η Ακαδημία είναι γνωστή σε όλο τον κόσμο για τα ετήσια κινηματογραφικά Βραβεία Όσκαρ.

Η Ακαδημία αποτελείται από πάνω από 6.000 επαγγελματίες ταινιών. Ενώ η μεγάλη πλειοψηφία των μελών προέρχεται από τις Ηνωμένες Πολιτείες, μέλη μπορούν να γίνουν και παραγωγοί ταινιών από όλο τον κόσμο. Από το 2004 περιλαμβάνει παραγωγούς από 36 χώρες.

## Παραπομπές

## Εξωτερικοί σύνδεσμοι

* Επίσημη ιστοσελίδα
# Ajinomoto

Ajinomoto|  |
|  |
| Νομική μορφή | κοινό |
| Ίδρυση | 1917 |
| Έδρα | Τόκιο, Ιαπωνία και Γαλλία |
| Συντεταγμένες | 35°40′37″N 139°46′24″E |
| Προϊόντα | καρυκεύματα, μαγειρικά έλαια, κατεψυγμένα τρόφιμα, αμινοξέα και φαρμακευτικά προϊόντα |
| Ιστότοπος | www.ajinomoto.com |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

Η **Ajinomoto** είναι ιαπωνική εταιρεία τροφίμων που παράγει καρυκεύματα, μαγειρικά έλαια, κατεψυγμένα τρόφιμα, ποτά, γλυκαντικά, αμινοξέα και φαρμακευτικά προϊόντα. Το *AJI-NO-MOTO* (味の素, "ουσία της γεύσης") είναι η εμπορική ονομασία για το αρχικό προϊόν γλουταμινικού μονονατρίου της εταιρείας.

Η εταιρεία έχει την έδρα της στο Τόκιο.

## Παραπομπές

## Εξωτερικοί σύνδεσμοι

* Επίσημος ιστότοπος